Pozdravljeni.

Upam, da ste si spočili in ste pripravljeni na učenje.

Učenci petega razreda bodo v ponedeljek reševali naloge v aplikaciji Classkick. Za dostop do aplikacije ne potrebujejo elektronskega naslova, ampak samo kodo, ki jo prilagam spodaj. Aplikacija deluje na računalniku ali preko pametnih naprav v brskalniku. V brskalnik vpišite Classkick, kliknite na prvi rezultat in nato na prvi strani kliknete Log in (zgoraj desno) in izberete možnost student (učenec).

Pojavi se okence, v prvo vrstico katerega vpišete šestmestno kodo, v drugo vrstico pa ime učenca. Lahko uporabite kratico ali samo prvo črko imena, prosim pa, da si izberete ime, po katerem bom učenca prepoznala.

V nadaljevanju kliknete na prvo prosojnico in rešujete naloge. Na prvi prosojnici učenci sliko živali potegnejo do ustreznega opisa, na drugi s pomočjo svinčnika v aplikaciji ali na listu papirja narišejo opisano žival, na tretji v zeleni okvirček napišejo opis živali, ki je na sliki, na četrti pa najdejo navodila za oddajo plakata. Plakat bi učenci za oceno morali predstaviti 16. 3., sedaj pa ga bodo predstavljali na daljavo (in seveda ne za oceno).

Če imajo učenci v aplikaciji kakršnekoli težave, lahko kliknejo na ikono roke v zgornjem desnem kotu s čimer prosijo učitelja za pomoč (dvignejo roko), natipkajo vprašanje in učitelj jim lahko takoj priskoči na pomoč.

Prosim, da učenci opravijo delo v aplikaciji med 11:30 in 13:30, da bom lahko nadzorovala njihovo delo.

Če imate še kakšno vprašanje, me kontaktiranje po elektronski pošti.

Hvala za sodelovanje in lep pozdrav,

Vaša učiteljica.

Koda (Class code): WK2 FAO